CELEX: 32007R1178
Language: et
Date: 2007-10-05 00:00:00
Title: Komisjoni määrus (EÜ) nr 1178/2007, 5. oktoober 2007 , teatavate kaupade klassifitseerimise kohta kombineeritud nomenklatuuris

10.10.2007   
            
            
               ET
            
            
               Euroopa Liidu Teataja
            
            
               L 264/3
            
         
      KOMISJONI MÄÄRUS (EÜ) nr 1178/2007,
   5. oktoober 2007,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osundatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka teiste täielikult või osaliselt kaupade kombineeritud nomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetust käsitletavate tariifsete või muude meetmete kohaldamiseks.
            
         
               (3)
            
            
               Vastavalt nimetatud klassifitseerimise üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi all, lähtuvalt 3. veerus esitatud põhjendustest.
            
         
               (4)
            
            
               On asjakohane sätestada, et vastavalt ühenduses kehtivatele meetmetele, mis on seotud tekstiiltoodete kahekordse kontrollimise süsteemide ning eelneva ja tagasiulatuva ühenduse kontrolliga tekstiiltoodete ühendusse importimisel, võib liikmesriikide tolliasutuste väljastatavale siduvale tariifiinformatsioonile kombineeritud nomenklatuuri kaupade klassifitseerimise kohta, mis ei ole käesoleva määrusega kooskõlas, siduva tariifiinformatsiooni valdaja tugineda veel 60 päeva vältel, vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Tolliseadustiku komitee ei ole oma eesistuja määratud tähtaja jooksul arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris 2. veerus esitatud CN-koodi alla.
   Artikkel 2
   Vastavalt ühenduses kehtivatele meetmetele, mis on seotud tekstiiltoodete kahekordse kontrollimise süsteemi ning eelneva ja tagasiulatuva ühenduse järelevalvega nende importimisel ühendusse, võib liikmesriikide tolliasutuste väljastatavale siduvale tariifiinformatsioonile, mis ei ole käesoleva määrusega kooskõlas, määruse (EMÜ) nr 2913/92 artikli 12 lõike 6 alusel tugineda veel 60 päeva vältel.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. oktoober 2007
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud määrusega (EÜ) nr 733/2007 (ELT L 169, 29.6.2007, lk 1).
   
      (2)  EÜT L 302, 19.10.1992, lk 1. Määrust on viimati muudetud määrusega (EÜ) nr 1791/2006 (ELT L 363, 20.12.2006, lk 1).
   
      LISA
      
                  Kauba kirjeldus
               
               
                  CN-kood
               
               
                  Põhjendused
               
            
                  (1)
               
               
                  (2)
               
               
                  (3)
               
            
                  Kahest silmkoelisest, mitmevärvilisest, sünteeskiududest kangast valmistatud toode. Kangas on sobilik ujumisrõivaste valmistamiseks. Toodet kantakse liibuvalt keha vastas, see ulatub kuni rinna alaosani ja koosneb kahest õhukese polstriga ja tugikaartega toestatud kausjast vormist.
                  Tootel on kitsad eemaldatavad õlapaelad. Toodet saab panna selja tagant kinni klambriga. Ümber selja ulatuva toote osa sisepoole küljes on liimitud paelad, mis toetuvad kandja seljale ja hoiavad toote toestatud kausjaid vorme ja õlapaelu koos.
                  (Bikiinide ülaosaga sarnanev rinnahoidja)
                  (Vt foto nr 640 A, 640 B) (1)
                  
               
               
                  6212 10 90
               
               
                  Klassifikatsioon määratakse kindlaks kaupade kombineeritud nomenklatuuri tõlgendamise üldreeglitega 1 ja 6, grupi 61 märkuse 2 punktiga a ning CN-koodide 6212, 6212 10 ja 6212 10 90 sõnastusega.
                  Kuigi üldilme, lõike ja kanga omaduste poolest näib tegemist olevat kaheosalise supelkostüümi (bikiinid) ülemise osaga, ei saa kõnealust toodet klassifitseerida rubriiki 6112 (supelkostüümid), kuna tootel puudub „kaheosalise supelkostüümi” alumine osa. Vaata samuti täiendavaid märkusi rubriigi 6112 kohta (punkt C).
                  Lisaks ei ole toote puhul tegemist rubriigi 6112 (supelkostüümid) „mittetervikliku tootega” kombineeritud nomenklatuuri tõlgendamise üldreegli 2a tähenduses, kuna tootel puuduvad terviktoote (kaheosaline supelkostüüm) olulised omadused – toodet ei saa kasutada ujumisrõivana ning seda võib kanda ilma bikiinide alumise osata, nt koos pükstega.
                  Toode klassifitseeritakse rinnahoidjana rubriiki 6212, kuna kõnealune rubriik hõlmab igat tüüpi rinnahoidjaid. Vaata täiendavaid märkusi rubriigi 6112 kohta (teine lõik, punkt 1). Kaks õhukese polstriga ja tugikaartega toestatud kausjat vormi on tavaliste rinnahoidjate puhul iseloomulik. Liimitud paeltega, mis toetuvad kandja seljale ja eemaldatavate või mitte-eemaldatavate õlapaeltega on toode „ette nähtud kandmiseks keha toetava rõivana”. Vaata samuti täiendavaid märkusi rubriigi 6212 kohta (esimene lõik). Nagu muid rinnahoidjad kantakse kõnealust toodet liibuvalt keha vastas.
               
            
         
      
                  
                     
               
               
                  
                     
               
            
         (1)  Fotod on üksnes informatsiooniks.